**Bitka pri Somoši** sa odohrala 5. septembra 1449 pri dedine Somoš (dnes Drienov), severne od Košíc, medzi vojskom vedeným Jánom Jiskrom z Brandýsa a uhorským vojskom lojálnym Jánovi Hunyadimu. Vojsko českých a slovenských bratríkov, za účasti Jána Talafúsa z Ostrova, porazilo oveľa početnejšiu uhorskú armádu, v bitke padol veliteľ uhorského vojska, istý Tomáš Székely, Hunyadiho švagor.

Predohra
--------

Ján Jiskra z Brandýsa na kresbe Mikoláša Aleša
V oblasti Horného Uhorska (neskoršieho Slovenska) operovali po porážke husitského hnutia v bitke pri Lipanoch v roku 1434, nazývajúci sa tzv. bratríci, ktorí tu následne získali politickú moc. V 40. rokoch 15. storočia tu následne začali hájiť záujmy kráľa Ladislava zvaného Pohrobok o získanie uhorského trónu.

Po smrti kráľa Vladislava III. (či jeho zmiznutí) v bitke pri Varne v roku 1444 sa stal Ján Jiskra z Brandýsa, jedným zo siedmich kapitánov spravujúcich Uhorsko. Za podiel na uzavretí poľsko-uhorského prímeria bol v roku 1445 zvolený vrchným kapitánom Horného Uhorska. Po zvolení Jána Hunyadiho miestodržiteľom Uhorska v roku 1446 došlo medzi oboma mužmi k sérii vojenských stretnutí, prerušovanej krátkymi prímeriami. Jiskra tu praktizoval voči Hunyadimu autonómnu politiku, roku 1449 sa potom rozhodol vojensky obsadiť jemu lojálne mestá Zemplín a Humenné.

Bitka
-----

Hunyadi rozkázal proti Jiskrovi vyslať trestnú výpravu vedenú jeho švagrom Székelym. Tá sa s vojskom bratríkov stretla 5. septembra, v deň sviatku Nanebovzatia Panny Márie, neďaleko dediny Somoš (neskôr nazývaná Drienov), ležiacej severne od Košíc. Trestná výprava bola Jiskrovým vojskom v tejto bitke porazená a utrpela ťažké straty. Sám jej veliteľ Székely bol v bitke zabitý.

Dohra
-----

Onedlho po tejto porážke vyrazil Hunyadi so svojím vojskom k druhej výprave. Dobyl pevnosť Moldavu a nechal pobiť jej posádku a preživším dal useknúť ruky, odrezať nos a vylúpiť jedno oko. :66
Následne bol v januári 1450 zvolaný do Budína snem, na ktorom uzavreli obe strany 31. marca 1450 mier. Táto dohoda však dlho nevydržala a 7. septembra 1451 uštedril Jiskra Hunyadymu drvivú porážku v bitke pri Lučenci. S výnimkou Jágru potom bratríci ovládli prakticky celé Horné Uhorsko. Hunyadi však v ďalších rokoch obnovil svoje ťaženia a donútil Jiskru zložiť prísahu vernosti uhorskej korune.

Referencie
----------

1. ↑  FRANKENBERGER, Otakar; LÍBAL, Dobroslav. *Husitské válečnictví po Lipanech: vývoj husitského válečnictví po skončení husitské revoluce a jeho význam pro váleňictví vůbec*. [s.l.] : Naše vojsko. 222 s. Google-Books-ID: ZDsFAAAAMAAJ. Dostupné online. (po česky)
2. ↑  ŠPIRKO, Jozef. *Husiti, jiskrovci a bratríci v dejinách Spiša (1431-1462)*. Levoča : Spišský dejepisný spolok, 1937. 146 s. Dostupné online.
3. ↑  GIGATOS. *János Hunyadi* [online]. 2022-01-25, [cit. 2023-06-12]. Dostupné online. (po česky)



| * z
* d
* u
Bitky stredovekého Uhorska |
| --- |
| Kniežacie Uhorsko(907-1000) | (907) Bratislava • (955) pri Lechu • (998) Veszprém |  Bitka pri Rozhanovciach 1312 |
| Arpádovská dynastia | (1044) Ménfő • (1046) Vatovo povstanie • (1052) obliehanie Bratislavy • (1060) pri rieke Tisa • (1068) Kerlés • (1074) Mogyoród • (1097) Gvozd • (1116) Lucké pole • (1132) pri rieke Slaná • (1146) pri rieke Fischa • (1167) Zemun • (1246) na Litave • (1260) Kressenbrunn • (1278) Moravské pole • (1282) pri jazere Hód |
| Uhorské ťaženia na juhozápadnú Rus | (1099) na rieke Wiar • (1245) Jarosław |
| Mongolské vpády | (1241) 1. vpád a bitka pri rieke Slaná • (1285) 2. vpád • (1288) 3. vpád a bitka pri Starom Sączi |
| Anjouovská dynastia | (1312) Rozhanovce • (1330) Posada |
| Spanilé jazdy husitov do Uhorska | (1430) Trnava • (1431) Rudé pole / Ilava |
| Bratríci v Uhorsku | (1449) Somoš (Drienov) • (1451) Lučenec • (1458) Blatný Potok • (1467) Veľké Kostoľany |
| Uhorsko - turecké vojny | (1396) Nicopolis • (1444) Varna • (1448) Kosovo • (1456) Belehrad • (1479)
Chlebové pole • (1526) Moháč |